b'\n_START_ARTICLE_\nBone Thugs-n-Harmony\n_START_SECTION_\nB.O.N.E Enterprise, ankstyvieji metai\n_START_PARAGRAPH_\nSusiformavusi ankstyvajame de\xc5\xa1imtajame de\xc5\xa1imtmetyje grup\xc4\x97 buvo pavadinta \xe2\x80\x9eThe Band-Aid Boys\xe2\x80\x9c. Grupel\xc4\x97 sub\xc5\xabr\xc4\x97 grup\xc4\x99 \xe2\x80\x9eB.O.N.E. Enterpri$e\xe2\x80\x9c, kurioje buvo penki nariai: Krayzie Bone, Layzie Bone, Bizzy Bone, Wish Bone ir v\xc4\x97liau Flesh-n-Bone. Grup\xc4\x97 \xc4\xafra\xc5\xa1\xc4\x97 album\xc4\x85, pavadinimu \xe2\x80\x9eFaces of Death\xe2\x80\x9c, Krayzie Bone jaunesniojo brolio nepriklausomoje studijoje 1993\xc2\xa0m. Kaip ir dauguma jaun\xc5\xb3, spindin\xc4\x8di\xc5\xb3 energija reperi\xc5\xb3 visoje \xc5\xa1alyje, jie skambindavo \xc4\xafvairi\xc5\xb3 \xc4\xafra\xc5\xa1\xc5\xb3 kompanij\xc5\xb3 prodiuseriams, tik\xc4\x97damiesi surasti k\xc4\x85 nors, kas juos i\xc5\xa1klausyt\xc5\xb3. Tur\xc4\x97dami vilties sudaryti sutart\xc4\xaf su \xc4\xafra\xc5\xa1\xc5\xb3 kompanija, grup\xc4\x97 gavo nepatvirtint\xc4\x85 pa\xc5\xbead\xc4\x85 i\xc5\xa1 reperio Eazy-E, kad jis perskambins jiems. Pasiry\xc5\xbe\xc4\x99 pasimatyti su juo jie kartu surinko pinig\xc5\xb3 autobuso bilietui tik pirmyn \xc4\xaf Los And\xc5\xbeel\xc4\x85. Jie praleido keturis m\xc4\x97nesius miesto gatv\xc4\x97se, skambino be perstojo bandant surasti j\xc4\xaf. Vien\xc4\x85 dien\xc4\x85 \xc4\xafra\xc5\xa1\xc5\xb3 kompanijos sekretor\xc4\x97 suprato, kad jie nesustos, kol nepasikalb\xc4\x97s su Eazy-E ir pa\xc5\xbead\xc4\x97jo jam pati perduoti \xc5\xbeinut\xc4\x99, kad jiems perskambint\xc5\xb3. Po kiek laiko Eazy-E paskambino jiems ir jis papra\xc5\xa1\xc4\x97, kad Krayzie Bone jam parepuot\xc5\xb3 per telefon\xc4\x85, jis buvo nustebintas. Eazy-E pamin\xc4\x97jo, jog jis greitu metu apsilankys Klivlando mieste, surengs ten pasirodym\xc4\x85. Grup\xc4\x97 v\xc4\x97l praleido daug laiko gatv\xc4\x97se, kad surinkt\xc5\xb3 pinig\xc5\xb3 bilietui \xc4\xaf Klivland\xc4\x85. Nuvykus \xc4\xaf Klivlando miest\xc4\x85, jie atvyko \xc4\xaf koncerto u\xc5\xbekulisius, ten jiems v\xc4\x97l teko parepuoti Eazy-E. Grup\xc4\x97 dabar jau keliavo \xc4\xaf Los And\xc5\xbeel\xc4\x85, tik \xc5\xa1\xc4\xaf kart\xc4\x85 su Eazy-E ir jiems neteko apmok\xc4\x97ti kelion\xc4\x97s. Nuvykus \xc4\xaf Los And\xc5\xbeel\xc4\x85 Eazy-E prad\xc4\x97jo tvarkyti sutarties dokumentus, pavadinimas tur\xc4\x97jo b\xc5\xabti Thugs-n-Harmony, bet grup\xc4\x97 nor\xc4\x97jo pasilikti Bone vard\xc4\x85 prie pavadinimo ir taip jie buvo pavadinti Bone Thugs-n-Harmony. Bone Thugs-n-Harmony pasira\xc5\xa1\xc4\x97 sutart\xc4\xaf (be Flesh-n-Bone) su \xc4\xafra\xc5\xa1\xc5\xb3 kompanija \xe2\x80\x9eRuthless Records\xe2\x80\x9c.\n_START_SECTION_\nCreepin on ah Come Up\n_START_PARAGRAPH_\nEP albumas \xe2\x80\x9eCreepin on ah Come Up\xe2\x80\x9c buvo i\xc5\xa1leistas 1994m., tai buvo j\xc5\xb3 pirmasis debiutinis albumas kartu su \xe2\x80\x9eRuthless Records\xe2\x80\x9c \xc4\xafra\xc5\xa1\xc5\xb3 kompanija. Albumo pagrindin\xc4\x97 tema buvo sukaupta beveik tik \xc4\xaf nusikalstam\xc4\x85j\xc4\x85 veikl\xc4\x85. Albumas pasiek\xc4\x97 #12 viet\xc4\x85 Billboard 200 s\xc4\x85ra\xc5\xa1e ir #2 viet\xc4\x85 Top R&B/Hip-Hop Albums s\xc4\x85ra\xc5\xa1e , \xc4\xaf album\xc4\x85 buvo \xc4\xaftraukti \xe2\x80\x9eThuggish Ruggish Bone\xe2\x80\x9c ir \xe2\x80\x9eFoe tha Lov of $\xe2\x80\x9c singlai. Antrajame single buvo \xc4\xaftrauktas ir Eazy-E, kuris atliko savo versij\xc4\x85. \xe2\x80\x9eThuggish Ruggish Bone\xe2\x80\x9c singlas pasiek\xc4\x97 #22 viet\xc4\x85 Billboard Hot 100 s\xc4\x85ra\xc5\xa1e ir #2 viet\xc4\x85 Hot Rap Tracks s\xc4\x85ra\xc5\xa1e, o antrasis signlas \xe2\x80\x9eFoe tha Love of $\xe2\x80\x9c pasiek\xc4\x97 #41 viet\xc4\x85 Billboard Hot 100, ir #4 viet\xc4\x85 Hot Rap Tracks s\xc4\x85ra\xc5\xa1uose.  Po met\xc5\xb3 su vir\xc5\xa1umi karjeros didinimo, Eazy-E t\xc4\x99s\xc4\x97 savo darb\xc4\x85 kaip prodiuseris ir mok\xc4\x97 juos biznio gudrybi\xc5\xb3, kuriuos jis sp\xc4\x97jo \xc4\xafgyti per visus darbo metus. Augantys santykiai buvo nutraukti greitai, kai Eazy-E mir\xc4\x97 1995m. Kovo 26d. d\xc4\x97l sukelt\xc5\xb3 komplikacij\xc5\xb3 nuo AIDS. Po mirties jaunieji reperiai paman\xc4\x97, jog jie visk\xc4\x85 prarado kartu su draugo praradimu, ta\xc4\x8diau grup\xc4\x97s potencialas buvo akivaizd\xc5\xbeiai matomas ir \xe2\x80\x9eRuthless Records\xe2\x80\x9c t\xc4\x99s\xc4\x97 savo pagalb\xc4\x85 jiems.'